Lav et referat af nedenstående tekst:

Tekst:
Ulykken skete på Brøndenvej, 9750 Østervrå, klokken cirka 7.30, da pigen, der var på løbehjul, blev påkørt af en bil. - Pigen pådrog sig alvorlige kvæstelser i forbindelse med ulykken, og hun blev med ekskorte kørt til Aalborg Universitetshospital, siger vagtchef ved Nordjyllands Politi, Mads Hessellund. Pigen blev efterfølgende på hospitalet, kl. 09.02, erklæret for død. Fører anholdt Føreren af bilen, en mand i 50’erne, der påkørte pigen, er uskadt, men han blev efterfølgende anholdt af politiet, da man har mistanke om, at personen var påvirket. - Der vil blive udtaget en blodprøve, ligesom føreren vil blive afhørt, siger Mads Hessellund. Derpå vil der ske en juridisk vurdering af sagen. Politiet er i øjeblikket i færd med at foretage en række undersøgelser på uheldsstedet på Brøndenvej, ligesom en bilinspektør arbejdet på stedet. - Vi kan ikke udtale os nærmere omkring ulykkens omstændigheder. Det er vi ved at undersøge. Derfor vil både politi og bilinspektør arbejde på stedet i længere tid for at undersøge og dokumentere alle omstændighederne omkring ulykken, understreger vagtchefen. De pårørende til pigen er underrettet.

Referat:
En 12-årig pige blev mandag morgen i Østervrå i Vendsyssel påkørt af en bil, da hun kom kørende på løbehjul. Pigen døde efterfølgende af sine kvæstelser efter den tragiske ulykke.